# Marília Samper

Marília Samper (São Paulo, 1974) és una dramaturga, directora de teatre i traductora, resident a Barcelona. Va formar-se en Direcció i Dramaturgia a l'Institut del Teatre de Barcelona.

## Obra

Els textos de l'escriptora paulistana tenen un rerefons de crítica social, ja que tracten temes com el feminisme i la violència masclista, la precarietat, la migració i el desarrelament, la religió, la dependència i les relacions familiars, d'amistat i de parella, etc.
Ha intervingut en les següents obres:
| Títol | Any | Tasques | Premis |
| 405 | 2001 | Autoria | Accésit del Premi Nacional Marqués de Bradomín, Accésit del Premi Miguel Romero Esteo |
| Menú del dia | 2002 | Autoria | Accésit del Premi Nacional Marqués de Bradomín, Accésit del Premi Miguel Romero Esteo |
| La orilla perra del mundo | 2004 | Coautoria | |
| Un verdadero cowboy | 2006 | Autoria | Premi Ciutat de València, Premi Carlos Carvalho del VI Concurso Nacional de Dramaturgia de Porto Alegre |
| Dos punkis i un vespino | 2010 | Direcció | Premi d'escenificació de l'Institut del Teatre de Barcelona |
| F3dra, pleasure and pain | 2011 | Autoria | |
| Udol | 2012 | Autoria | |
| L’ombra al meu costat | 2012 | Autoria, direcció | |
| Petits monstres | 2013 | Autoria, direcció | |
| Línies | | Autoria, direcció | |
| Milim (espectacle musical) | | Autoria, direcció | |
| Kilòmetres | 2015 | Autoria, direcció | |
| Yal (espectacle flamenc) | 2015 | Direcció | |
| You're pretty and I'm drunk | | Direcció | |
| Treballs d’amor perduts | | Direcció | |
| Suïcides | | Direcció | |
| Si existeix, encara no ho he trobat | | Direcció | |
| Pulmons | | Direcció | |
| Umbre (Sombras) | 2017 | Autoria | |
| L'alegria | 2018 | Autoria, direcció | |
| Un verdadero cowboy | 2019 | Autoria | |
| El que no es diu | 2021 | Autoria, direcció | |
Dintre del projecte Fabulamundi, en la temporada 2013/14 va poder representar la seva obra a Heidelberg i Bucarest, ciutat on va tornar l'any 2017, amb el text Sombras. L'obra Un verdadero cowboy va poder veure's a Atenes.
En la temporada 2016/17 va convertir-se en la primera autora resident de la Sala Beckett, on va estrenar la peça L’alegria.
Samper s'ha encarregat de la traducció a l'espanyol i al portuguès d'algunes de les seves obres i ha intervingut en conferències sobre traducció de textos teatrals. També ha impartit classes d'escriptura, també per teatre.

## Vida personal

Marília Samper és nascuda a São Paulo, Brasil, de mare brasilera i pare sevillà. Té una infantesa nòmada, viu a Salvador, Bagdad, Saragossa, Mèxic, Guatemala i Xixón, fins que, amb 14 anys, la família s'estableix a Sevilla, on té el seu primer contacte amb el teatre, actua i comença a escriure. L'any 2001 arriba a Barcelona, on s'inscriu a l'Institut del Teatre i posteriorment comença la seva carrera professional.
En una de les diverses entrevistes que ha concedit a la periodista Montse Barderi, va declarar que no estava interessada en tenir fills i que la seva maternitat «està centrada en les meves obres, en el meu treball, que és una altra manera de ser mare».

## Referències

* ↑ Samper, Marília «Lo contemporáneo y la estupidez». Revista Pausa, nº 37, 2015.
* ↑ Barderi, Montse. «Marilia Samper: “Las obras maestras salen del alma, no del bolsillo”». Núvol, 05-01-2015. Arxivat de l'original el 2024-04-15. [Consulta: 11 maig 2021].
* 1 2 «Marilia Samper». Sala Beckett. Arxivat de l'original el 2020-06-29. [Consulta: 11 maig 2021].
* ↑ Rubio, Sergio. Silencio : premio Miguel Romero Esteo 2001. [Spain]: Consejeria de Cultura, Dirección General de Fomento y Promoción Cultural, Centro Andaluz de Teatro, Centro de Documentació́n de las Artes Escénicas de Andalucia, [2001?]. ISBN 84-8266-303-8.
* ↑ Salvatierra, Juan Alberto. El rey de Algeciras ; Menú del día ; Lullaby. Sevilla: Junta de Andalucía, Consejería de Cultura, 2003. ISBN 84-8266-382-8.
* ↑ La orilla perra del mundo Teatro del Común. Tres Cantos, Madrid: Akal, 2008. ISBN 978-84-460-2777-5.
* ↑ Samper, Marília. L'ombra al meu costat. Arola, 11/2012. ISBN 978-84-15248-92-7.
* ↑ Samper, Marilia. L'alegria. Primera edició: desembre del 2018, 2018. ISBN 978-84-949158-1-9.
* 1 2 «Marilia Samper». Catalan Drama. Arxivat de l'original el 2020-11-25. [Consulta: 11 maig 2021].
* ↑ «La Sala Beckett i el Llull organitzen la segona edició de la Missió Internacional de Traductors de Teatre de Text en Català». Institut Ramon Llull, 18-11-2019. Arxivat de l'original el 2021-05-11. [Consulta: 11 maig 2021].
* ↑ Puig i Taulé, Oriol. «A escriure se n’aprèn escrivint». Núvol, 13-04-2021. [Consulta: 11 maig 2021].
* ↑ «‘El que no es diu’ porta a la Beckett “la conversa ideal que haurien de tenir una víctima i el seu agressor”». La Mañana. Arxivat de l'original el 2021-05-07. [Consulta: 11 maig 2021].
* ↑ Ordóñez, Marcos. «Marilia Samper, en el corazón del bosque». El País, 24-05-2012. Arxivat de l'original el 2020-05-29. [Consulta: 12 maig 2021].
* ↑ «Marilia Samper». Fabulamundi. Arxivat de l'original el 2021-01-20. [Consulta: 11 maig 2021].
* ↑ Barderi, Montse. «Marilia Samper i Meritxell Yanes ens parlen de ‘Kilòmetres’». Núvol, 14-10-2016. [Consulta: 11 maig 2021].